Լ.Շ.- «Յուշատետր» սիւնակին մէջ, դուք գրեթէ առիթ չէք փախցներ գովքը հիւսելու Մայր Բնութեան, պատմելու կամ բացատրելու անոր զարմանալի խորհուրդներն ու հրաշալիքները։ Նոյնիսկ կրնամ պնդել, որ հայ գրականութեան մէջ չեմ ճանչցած ուրիշ գրող մը, որ գործածէ «Մայր Բնութիւն» տարազը, ըսելաձեւը։ Եւ այս տարազին մէջ, կը խորհիմ, պէտք է տեսնել ո՛չ միայն մեր այս աշխարհին երփներանգ բնանկարները, կանաչապատ կամ ջրային անսահման տարածութիւնները, այլեւ՝ անոնց Ստեղծիչը ի՛նք, տիեզերքը շարժման անցընող Գերբնական Ուժը։